Verkragter op parool op heterdaad betrapArgieffoto ŉ Verkragter wat op parool vrygelaat is, is Dinsdagmiddag op heterdaad betrap waar hy besig was om ŉ 15-jarige in Jabulani, Soweto, te verkrag. “Die dogter was oppad terug huis toe van die skool af. Die 30-jarige man het haar glo na ŉ nabygeleë opgaartenk geneem en haar ŉ paar keer verkrag,” het ao Kay Makhubela, woordvoerder van die polisie, gesê. “Van die inwoners het hom gesien en hulle het die polisie ontbied. Hy is aangekeer.” Die polisie het bevestig hy was op parool vrygelaat nadat hy vroeër tot nege jaar tronkstraf gevonnis is vir ŉ vorige verkragting. Hy sal Vrydag in die Protea-landdroshof verskyn.